殷懋新（），字熙之，直隶苏州府嘉定县人。殷子义之孙，至性过人，舞象失母，哀泣不已。家贫，授徒养父，父当属纩，懋新以身温之，寒入骨，痛不可忍，亲党强牵之起，懋新一恸几絶。万历四十三年乙卯科乡试举人，四十四年（1616年）联捷丙辰科进士，授行人司行人，奉命册封，当得秦，有同官阮者，秦人也，以母年老，亟欲归省，以情告，懋新慨然让之。换庆王府，庆去秦千余里，懋新羸弱不任，事竣而遂病，抵家竟不起，殁之日，附椁无十金之棺，附棺无殉敛之被，士论伤之。